ועדת העבודה, הרווחה והבריאות, כנסת 18, פרוטוקול מספר 77, 2009-07-13 10:00

חיים כץ: אנחנו נתחיל את הדיון.

חיים כץ: יום ב' בשבוע, כ"א בתמוז התשס"ט, 13 ליולי 2009.

חיים כץ: בניגוד לימים הרגילים שדיברנו על חוק ההסדרים אנחנו נעבור לחקיקה נורמאלית, הצעת חוק הודעה לעובד (תנאי עבודה) (תיקון מס' 3) (מסירת הודעה לנער עובד) התשס"ט - 2009 של חברת הכנסת שלי יחימוביץ וחבר הכנסת חיים כץ.

חזקיה ישראלי: חזקיה ישראלי, התאחדות התעשיינים, אנחנו תומכים בהצעת החוק.

חזקיה ישראלי: ראויה ביותר.

חיים כץ: אנחנו מודים לכם על העניין.

חיים כץ: הייתי רוצה שהיועצת המשפטית תקריא את ההצעה.

יהודית וסרמן: אדוני ברשותך לפני שנקריא את ההצעה מה שנשאר פתוח ועדיין הוועדה צריכה להחליט זה מועד התחילה, והתחולה לגבי נער שהתחיל לעבוד בטרם חלפו 30 ימים מהמועד שהוא התחיל לעבוד ולכן טרם קיבל הודעה.

יהודית וסרמן: ראשית עניין הבחינה של החוק הזה.

חיים כץ: נעשה אותו 30 יום מיום פרסומו.

יהודית וסרמן: ואנחנו מציעים שזה יחול גם על נער שהתחיל לעבוד לפני יום התחילה.

דבי דן: אולי 60 ימים.

חיים כץ: אני אתפשר.

חיים כץ: אני אלך לקראתך.

חיים כץ: 45 ימים.

יורם בר קובץ: הבעתי נכונות ל-60 יום.

יורם בר קובץ: צריך לתת זמן למעסיקים זמן להתארגן על העניין הזה.

אור רוזנמן: הצעת חוק הודעה לעובד תנאי עבודה תיקון מס' 3, מסירת הודעה לנער עובד.

אור רוזנמן: התשס"ט 2009 תיקון סעיף 1.

אור רוזנמן: 1.

אור רוזנמן: בחוק הודעה לעובד (תנאי עובד) התשס"ב -2002 (להלן – החוק העיקרי) , בסעיף 1, אחרי "לעבוד אצלו" , יבוא "ואם היה העובד נער כהגדרתו בחוק עבודות הנוער, התשי"ג 1953 (להלן נער) – לא יאוחר משבעה ימים".

אור רוזנמן: תיקון סעיף 3. 2.

אור רוזנמן: בסעיף 3 לחוק העיקרי, אחרי "בתוך שלושים ימים" יבוא "ואם היה העובד נער – בתוך שבעה ימים".

אור רוזנמן: תיקון סעיף 9.

אור רוזנמן: 3.

אור רוזנמן: בסעיף 9 לחוק העיקרי, בסופו יבוא "ואם היה העובד נער – אינה עולה על שבעה ימים".

אור רוזנמן: תחילה ותחולה.

אור רוזנמן: 4.

אור רוזנמן: (א) תחילתו של חוק זה – 45 ימים מיום פרסומו.

אור רוזנמן: (ב) חובת המעביד לפי סעיף 1 לחוק העיקרי, למסור הודעה לנער כאמור בחוק זה, תחול לגבי נער שהתחיל את עבודתו אצלו לפני יום התחילה, לא יאוחר משבעה ימים מיום התחילה.

חיים כץ: תודה רבה.

חיים כץ: בעד – פה אחד מאחר והתקבל פה אחד אנחנו נעלה את הצעת החוק בקריאה שנייה ושלישית במליאה ללא הסתייגויות.

חיים כץ: מודים לחברים.

חיים כץ: הישיבה נעולה.